Taip Erdogan e Doris Pak, vizitë në Kosovë
Prishtina zyrtare: Bisedimet me Serbinë duhet të presin zgjedhjet e 12 dhjetorit
Kryeministri turk Recep Taip Erdogan, arriti për një vizitë dyditëshe në Kosovë gjatë së cilës përveç takimeve me udhëheqësit e vendit do të takojë edhe përfaqësuesit e komunitetit turk dhe rreth 530 trupa të vendit të tij që shërbejnë në kuadër të KFOR-it. Duke u bërë kryeministri i parë turk që viziton Kosovën ai u prit me ceremoni të posaçme nga autoritetet e vendit. Kryeministri Erdogan tha sot se vendi i tij do të vazhdojë të mbështesë shtetin e ri dhe do të angazhohet për shtimin e njohjeve për pavarësinë e Kosovës. Ai shfaqi bindjen se në këtë proces një rëndësi të veçantë do të kenë edhe bisedimet e paralajmëruara ndërmjet Prishtinës dhe Beogradit, duke shprehur gatishmërinë për të ndihmuar këtë proces. tha Kryeministri turk Erdogan. Edhe deputetja e Parlamentit Evropian, Doris Pak, theksoi nevojën që nga zgjedhjet e 12 dhjetorit të dalë një qeveri e fuqishme, e cila, siç tha ajo, duhet të nisë bisedimet me Beogradin. Ajo u zotua se do të bëjë përpjekje që të jetë në Kosovë në kohën e zgjedhjeve. tha zonja Pak, e cila sot morri titullin Doktor Honoris Causa të Universitetit të Prishtinës. Udhëheqësit e Kosovës, ushtruesi i detyrës së presidentit Jakup Krasniqi dhe kryeministri në dorëheqje Hashim Thaçi ritheksuan gatishmërinë për të biseduar me palën serbe. tha zoti Krasniqi. tha zoti Thaçi. Autoritetet mirëpritën gatishmërinë e kryeministrit turk për të mbështetur proceset politike që kanë të bëjnë me qëndrueshmërinë në rajon dhe për të ndihmuar rimëkëmbjen ekonomike të Kosovës. Kryeministri turk tash e tutje do të jetë qytetar nderi i Prizrenit dhe Doktor Honoris Causa i Universitetit të Prishtinës, dy tituj këta që i janë ndarë në shenjë mirënjohjeje për rolin e Turqisë gjatë luftës dhe pas saj në Kosovë. Aktualisht kompani të fuqishme turke janë të përfshira në disa projekte të mëdha siç është ai i ndërtimit të autostradës që lidhë Kosovën me Shqipërinë dhe zhvillimin e aeroportit ndërkombëtarë të Prishtinës.